****

**ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ**

**ΑΝΑΚΟΙΝΩΣΗ**

31/10/2023

**Ι. αναστολη συμβάσεων εργασίας εργαζόμενων πυρόπληκτων ΚΑΙ ΠΛΗΜΜΥΡΟΠΑΘΩΝ επιχειρήσεων**

**ΙΙ. Αναστολή συμβάσεων εργασίας εργαζομένων στον κλάδο της γουνοποιιασ**

**ΠΡΟΘΕΣΜΙΕΣ ΥΠΕΥΘΥΝΩΝ ΔΗΛΩΣΕΩΝ**

**Ι. δηλωσεισ αναστολησ πυροπληκτων & πλημμυροπαθων επιχειρησεων**

* **για τον μηνα ΝΟΕΜΒΡΙΟ 2023**

Το ΠΣ ΕΡΓΑΝΗ είναι διαθέσιμο για την υποβολή δηλώσεων αναστολής συμβάσεων εργασίας των εργαζομένων τους για τον **μήνα Νοέμβριο 2023,** στις επιχειρήσεις – εργοδότες που ανήκουν στις περιοχές που επλήγησαν από τις: i) **πυρκαγιές Αυγούστου** και ii) **πλημμύρες του Σεπτεμβρίου, ως εξής:**

* **Εντός της προθεσμίας** από **8/11/2023 έως και 12/11/2023** υποβάλλονται υπεύθυνες δηλώσεις για εργαζόμενους σε αναστολή συμβάσης εργασίας που μπορεί να αφορούν όλο τον μήνα ή διαστήματα αυτού.
* **Από 13/11/2023** και μέχρι το τέλος του μήνα **ισχύει η προαναγγελία της αναστολής**.
* **Για τον μηνα οκτωβριο 2023**

Για τον **μήνα Οκτώβριο**, δίνεται η δυνατότητα υποβολής υπεύθυνων δηλώσεων των επιχειρήσεων που επλήγησαν από τις **πλημμύρες** του Σεπτεμβρίου 2023 ( α΄ και β΄ κύμα κακοκαιρίας), απολογιστικά εντός του χρονικού διαστήματος από **4/11/2023 έως και 7/11/2023**.

* **για τον μηνα ΣΕΠΤΕΜΒΡΙΟ 2023**

Οι επιχειρήσεις – εργοδότες που υπάγονται στην παρ. 3 του άρθρου 1 της υπ. αριθμ. 92925/24-10-2023 κοινής υπουργικής απόφασης (Β΄6136), οι οποίες επλήγησαν μόνο από τις πλημμύρες που εκδηλώθηκαν στις 25/9/2023 έως 27/9/2023 (β΄ κύμα κακοκαιρίας), δύνανται να θέτουν σε αναστολή τις συμβάσεις εργασίας των εργαζομένων τους, **εντός της προθεσμίας** από **1/11/2023 έως και 3/11/2023.**

Για την εν λόγω δήλωση, η κάθε πληγείσα επιχείρηση – εργοδότης, επιλέγει στο Π.Σ. «ΕΡΓΑΝΗ» την **κάτωθι ειδική περίπτωση** στις Δηλώσεις ΕΙΔΙΚΟΥ ΣΚΟΠΟΥ / Δηλώσεις Αναστολής Συμβάσεων Εργασίας / ΔΗΛΩΣΗ ΑΝΑΣΤΟΛΗΣ ΣΥΜΒΑΣΕΩΝ ΕΡΓΑΣΙΑΣ ΑΠΟ 1/8/2020 ΚΑΙ ΜΕΤΑ:

-Επιχειρήσεις – εργοδότες που επλήγησαν από τις πλημμύρες που εκδηλώθηκαν κατά τις 25/9 ή 26/9 ή 27/9/2023.

**ΙΙ. Υποβολη δηλώσεων Αναστολήσ συμβάσεων εργασίας εργαζομένων στον κλάδο της γουνοποιιασ**

**Από 8/11/2023,** το ΠΣ ΕΡΓΑΝΗ θα είναι διαθέσιμο στις επιχειρήσεις – εργοδότες που δραστηριοποιούνται στον κλάδο της για την υποβολή δηλώσεων αναστολής συμβάσεων εργασίας των εργαζομένων τους για τον μήνα **Νοέμβριο 2023**, ως εξής:

* **Εντός της προθεσμίας** από **8/11/2023 έως και 12/11/2023** υποβάλλονται υπεύθυνες δηλώσεις των επιχειρήσεων για συμβάσεις εργασίας εργαζομένων που μπορεί να αφορούν όλο τον μήνα ή διαστήματα αυτού.
* **Από 13/11/2023** και μέχρι το τέλος του μήνα **ισχύει η προαναγγελία της αναστολής**.